Aftenvagt – Eksempel

Aftenvagten skal være i lejrområdet fra ca. kl. 16.00, til der er ro i lejren.

Aftenvagtens navn og mobil telefon nummer skal skrives på A4 ark og ophænges på opslagstavlen straks efter ankomst, så alle til enhver tid kan få fat i ”aftenvagten”, uanset hvor han/hun befinder sig.

Aftenvagtens primære opgave er at sørge for god ro og orden i camp-området fra deltagerne kommer ind fra dagens aktiviteter på vandet og om aftenen. Deltagere på campen skal kunne henvende sig til aftenvagten og få informationer om stort set hvad som helst. Aftenvagten skal kunne hjælpe i forskellige større eller mindre nødsituationer.

Hvis der er behov for aktiviteter kan aftenvagten igangsætte lege eller andre aktiviteter (beachvolley, høvdingebold, badetur, kort/brætspil m.v.)

Aftenvagten skal hjælpe nattevagten med at få alle i juniorlejren til køjs samt sørge for, at der er ro i juniorlejren på et passende tidspunkt. Aftenvagten skal desuden hjælpe nattevagten med, at der er ro i hele camp-området på et passende tidspunkt.

Herudover skal aftenvagten sørge for at camp-reglerne overholdes.

Telefon nummer på:
Lægevagten: XX XX XX XX

Ambulance / Brand: 112

Politi: 114

Søværnets Operative kommando: 89 43 30 99 - bed om vagthavende i operationsrummet